Lamia (urbs)

Lamia (Graece Λαμία) est urbs 58 601 incolarum (status 2011) in Graecia Media et compitum maximi momenti viarum inter Athenas Thessalonicamque et Bolum-Carpenesium situm. Ab antiquitate perpetuo inhabata etiam locus archaeologicus notus est, cuius inventa in quodam museo regionali videri possunt. Usque ad annum 2010 fuit caput Phthiotidis pristini nomi; urbs nunc autem est demus et caput suae regionis in regionali Phtiotidis unitate.

 Nomen 
Sunt, qui urbis nomen a Lamia, filia Neptuni, deductum esse velint. Alii nomen ab incolis Maliae repetere arbitrentur. Medio Aevo Lamia Zetunium (Ζητούνιον) appellata est, post annum 1204 Francis regnantibus Girtum, postea, cum urbs Coronae Aragoniae subiecta erat, El Cito, Turcice Izdin sive İzzeddinhttps://web.archive.org/web/20120324112737/http://www.postman.com.tr/makaleler/tatar.pdf vocata est.

 Historia 
Etsi inventa demonstrant urbem iam quinto millenio a.C.n. exstitisse, primo post terrae motum anni 424 a.C.n. litteris mentionata est. Heraclea Trachinia a Lacedaemoniis condita Lamia caput Malidis regionis facta est. Illo tempore urbi erat moneta (400-344), cuius multi nummi urbis deos principales Dionysum et Athenam demonstrantes reperti sunt.John Ward / George Francis Hill: Greek coins and their parent cities. Londinii 1902. In interrete:  Postea Alexander Magnus urbem expugnavit. Successor eius Antipater, Macedonum rex, Lamiam perfugit, quod Alexandro mortuo Athenienses rebellionem fecerunt, ex qua Bellum Lamiacum (323-322) ortum est.

Saeculo tertio a.C.n. urbs, dum ad Foedus Aetolicum pertinebat, apicem assecuta est, donec anno 190 a.C.n. Manius Acilius Glabrio consul Romanus Lamiam occupavit, ne Antiochus III Magnus bello contra Romanos ab incolis adiuvaretur.

Anno 1829 Lamia pars regni Graeciae facta illo tempore confinio Imperii Ottomanici vicinissima fuit.

 Tempus recens 
His diebus Lamia locus medius est regionis, quae imprimis ad agriculturam alimentaque procreanda incumbit. Portus proximus nomine Stylis 15 chiliometris distans ad Sinum Maliacum iacet. Circiter novem chiliometra ab urbe in meridiem versus Thermopylae sitae sunt. Periegesis parvi momenti est, in castro autem museum archaeologicum collocatum est. Delphis visendis Lamia locus opportunus est.

 Demus 
Demus hodiernus in admininstratione anno 2010 reformanda (vide: Libellus Callicratis) ex quinque pristinis demis formatus est, qui nunc sunt "unitates populares" (Graece: δημοτική ενότητα):Lex Callicratis Ministerium rerum domesticarum Graeciae

 Unitas popularis  Numerus incolarumNumerus incolarum, ut invenitur in Libello Callicratis a ministerio rerum domesticarum Graeciae mense Maio anno 2010 edito (Neograece). Gorgopotamus (Γοργοπόταμος)  3886 Lamia (Θεσσαλιώτιδα)  62452 Lianocladium (Λειανοκλάδι)  2963 Pauliana (Παύλιανη)  287 Hypata (Υπάτη)  5351 Summa incolarum  74939

 Archaeologia 
In urbis acropoli praeter muros polygonales saeculi sexti a.C.n. etiam muri saxis quadratis facti saeculuorum quinti et quarti videntur, in quibus castrum medioaevale exstructum est. Munitiones ab imperatore Iustiniano I refectae sunt, maxima earum pars autem a tempore Francorum sive Catalanorum (saeculi decimi tertii) repetit. A septentrione urbis aquaeductus subterraneus repertus est, qui urbem etiam, cum obsessa est, aqua suppeditavit.

 Visu digna 
 Castrum in urbis acropoli
 Area Libertatis (Πλατεία Ελευθερίας)
 Statua Athanasii Diaci in area Diaci (Πλατεία Διάκου)
 Area hortuli
 Statua Aris Beluchiotis in area populi (Πλατεία Λαού)
1000 px|center|Lamiae panorama a castro visum

 Bibliographia 
Siegfried Lauffer (Ed.): Griechenland. Lexikon der historischen Stätten. Von den Anfängen bis zur Gegenwart. Vox "Lamia". Augustae Vindelicorum 1999.

Bellum Lamiacum

 Notae 

 Pinacotheca 

 Nexus externi 
 Magistratus rerum antiquarum Lamiae nexus ad musea resque antiquas praebens (Neograece)

Categoria:Loci habitati Phthiotidis